Kamu bisa jelasin ke aku soal Pertubuhan Kebangsaan Melayu Bersatu dalam bahasa melayu?

Pertubuhan Kebangsaan Melayu Bersatu (, juga dikenali sebagai PEKEMBAR/ڤکمبر atau UMNO;  ) ialah sebuah parti politik di Malaysia yang dipimpin oleh Presiden, Dato' Seri Dr. Ahmad Zahid Hamidi selepas Dato' Sri Najib Tun Razak mengumumkan perletakan jawatan Presiden UMNO berkuatkuasa serta merta pada 12 Mei 2018. UMNO merupakan tulang belakang bagi Barisan Nasional, UMNO merupakan komponen di dalam parti di pihak kerajaan pusat yang juga parti pemerintah bagi kerajaan negeri Perak, Pahang, Johor dan Melaka. UMNO tidak menubuhkan mana-mana bahagian atau cawangan di negeri Sarawak. Namun begitu, UMNO masih parti yang dominan di Sabah walaupun parti tersebut kini mempunyai saingannya iaitu Gabungan Rakyat Sabah dan Parti Warisan.

UMNO dianggap sebagai parti nasionalisme Melayu . Menurut perlembagaan parti ini,UMNO adalah sebuah parti politik yang berjuang mendukung cita-cita Agama Islam, Kebangsaan Melayu, Bumiputera, Anak Negeri Sabah dan Orang Asli serta perpaduan Malaysia demi kemakmuran dan kestabilan Negara. Ia juga yang memperjuangkan hak-hak istimewa orang Melayu dan orang Bumiputera.

Dalam pemilihan UMNO 2018, pemimpin yang dianggap oleh banyak pihak sebagai penting dalam perkembangan parti, bekas Timbalan Perdana Menteri Dato' Seri Dr. Ahmad Zahid Hamidi telah dipilih sebagai Presiden UMNO, setelah mendapat 78 undi berbanding saingannya Khairy Jamaluddin (bekas ketua Pemuda UMNO) dengan 53 undi dan Tengku Razaleigh Hamzah (veteran UMNO) sekadar memperoleh 28 undi.